BG
L 229/32
Официален вестник на Европейския съюз
18.9.2023 г.
Член 21 Ключови участници на пазара Държавите членки, в сътрудничество с Комисията в съответствие с член 19, идентифицират ключовите участници на пазара по веригите за доставка на полупроводници, установени на тяхната територия, като вземат предвид следните елементи: а) броя на другите предприятия от Съюза, които разчитат на услугата или стоката, предоставяни от даден участник на пазара; б) пазарния дял на ключовия участник на пазара на Съюза или на световния пазар на такива услуги или стоки; в) значението на даден участник на пазара за поддържането на достатъчно равнище на доставките на дадена услуга или стока в Съюза, като се отчита наличието на алтернативни средства за предоставянето на тази услуга или стока; г) въздействието, което могат да окажат смущения в доставките на услугите или стоките, предоставяни от участника на пазара, върху веригата за доставки на полупроводници в Съюза и върху зависимите пазари.
Ра з де л 2 П ре ду п р ежд е н ия и зад ей ств ан е на к ризи с ния ета п
Член 22 Предупреждения и превантивни действия 1.
Когато национален компетентен орган узнае за риск от сериозни смущения в доставките на полупроводници или разполага с конкретна и надеждна информация за някакъв друг рисков фактор или настъпващо събитие, той предупреждава Комисията без ненужно забавяне. 2.
Когато Комисията узнае за риск от сериозни смущения в доставките на полупроводници или разполага с конкретна и надеждна информация за някакъв друг рисков фактор или настъпващо събитие, включително въз основа на показателите за ранно предупреждение, при предупреждение съгласно параграф 1 или от международни партньори, тя без ненужно забавяне предприема следните превантивни действия: а) свиква извънредно заседание на Европейския съвет по полупроводниците с цел координация на следните действия: i)
обсъждане на сериозността на смущенията в доставките на полупроводници;
ii) обсъждане на необходимостта и пропорционалността на евентуално започване на процедурата по член 23; iii) обсъждане на целесъобразността, необходимостта и пропорционалността на евентуално съвместно закупуване от държавите членки на полупроводници, междинни продукти или суровини като превантивна мярка („съвместно възлагане на обществени поръчки“); iv) стартиране на диалог със заинтересованите страни по веригата за създаване на стойност в областта на полупроводниците с оглед набелязване, подготовка и евентуално координиране на превантивни мерки; б) от името на Съюза започва консултации или сътрудничество със съответните трети държави с цел намиране на съвместни решения за справяне със смущенията във веригата за доставки в съответствие с международните задължения, което може да включва когато е целесъобразно извършването на координация в рамките на съответните международни форуми.
в) отправя искане към националните компетентни органи да оценят степента на готовност на ключовите участници на пазара.